Document ID: 32000R1796

Kommissionens forordning (EF) nr. 1796/2000
af 22. august 2000
om fravigelse, for så vidt angår jordudtagning i Sverige, af forordning (EF) nr. 2316/1999 om gennemførelsesbestemmelser til Rådets forordning (EF) nr. 1251/1999 om indførelse af en støtteordning for producenter af visse markafgrøder
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder(1), ændret ved forordning (EF) nr. 1672/2000(2), særlig artikel 9, og
ud fra følgende betragtninger:
(1) Ved Kommissionens forordning (EF) nr. 2316/1999(3), ændret ved forordning (EF) nr. 1454/2000(4), fastsættes der gennemførelsesbestemmelser til forordning (EF) nr. 1251/1999 for så vidt angår betingelserne for ydelse af arealstøtte for visse markafgrøder. Ifølge artikel 19, stk. 2 og 3, skal de udtagne arealer forblive ude af produktion i en periode, der senest begynder den 15. januar og tidligst slutter den 31. august, og de må, medmindre andet er fastsat, ikke anvendes til landbrugsproduktion eller med gevinst for øje.
(2) Vejrsituationen de seneste 12 måneder har været præget af tørke i visse af Unionens regioner, navnlig i løbet af efteråret og vinteren, og af usædvanligt store mængder nedbør i andre af Unionens regioner, navnlig i løbet af foråret og sommeren. Denne situation har allerede fået Kommissionen til at træffe en række undtagelsesforanstaltninger til fordel for Spanien, Tyskland og Østrig, som er fastsat ved Kommissionens forordning (EF) nr. 1332/2000(5), ændret ved forordning (EF) nr. 1595/2000(6).
(3) I Sverige har usædvanligt store mængder regn forårsaget oversvømmelse af græsningsarealer, som derfor ikke længere kan anvendes til foderformål for kvæg. Der vil derfor for august måned skulle findes supplerende lokale kvægfoderressourcer, der kan anvendes indtil efteråret.
(4) Den ovenfor beskrevne situation gør det berettiget at fravige forordning (EF) nr. 2316/1999 og at tillade anvendelse af arealer, der er udtaget under jordudtagningsordningen for markafgrøder, til foderformål for kvæg, inden udtagningsperioden udløber, hvilket tidligst sker den 31. august, idet der samtidigt træffes foranstaltninger til at sikre, at de pågældende arealer ikke anvendes med gevinst for øje.
(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
1. Uanset artikel 19, stk. 2 og 3, i forordning (EF) nr. 2316/1999 kan udtagne arealer i de regioner i Sverige, der er angivet i bilaget til nærværende forordning, anvendes til foderformål for kvæg i produktionsåret 2000/01.
2. Sverige træffer alle nødvendige foranstaltninger til at sikre, at de udtagne arealer ikke udnyttes med gevinst for øje, herunder at de produkter, der høstes på de pågældende arealer, udelukkes fra den støtteordning for tørret foder, der er fastsat ved Rådets forordning (EØF) nr. 603/95(7).
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 10. august 2000.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. august 2000.

Labels: 18
6